b'\n_START_ARTICLE_\nScuderia Automovilistica Milan\n_START_PARAGRAPH_\nScuderia Automovilistica Milan je nekdanje italijansko dirka\xc5\xa1ko mo\xc5\xa1tvo iz Milana, ki je nastopalo na dirkah za Veliko nagrado med sezonama 1946 in 1949, ustanovljeno je bilo januarja 1946. Z dirkalniki Maserati 6CM in 4CL so skupno nastopili na osemindvajsetih dirkah, na katerih so dosegli dve zmagi in \xc5\xa1e pet uvrstitev na stopni\xc4\x8dke. Za mo\xc5\xa1tvo so dirkali Henri Louveau, Raymond Sommer, Louis Chiron, Dorino Serafini in Nello Pagani, ki je dosegel obe zmagi. Predsednik Scuderie je bil Arnaldo Mazzucchelli, tehni\xc4\x8dni direktor dr. Mario Speluzzi, \xc5\xa1portna direktorja pa brata Emilio in Arialdo Ruggeri.'